## Pravilnik o uvjetima koje moraju ispunjavati ustanove za ispitivanje eksplozivnih tvari

### NN 2/1996 (10.1.1996.), Pravilnik o uvjetima koje moraju ispunjavati ustanove za ispitivanje eksplozivnih tvari

# **MINISTARSTVO UNUTARNJIH POSLOVA**

Na temelju članka 14. stavka 3. Zakona o eksplozivnim tvarima
za gospodarsku uporabu ("Narodne novine" br. 12/94.) ministar
unutarnjih poslova, uz suglasnost ravnatelja Državnog zavoda za normizaciju
i mjeriteljstvo, donosi

## **PRAVILNIK**

### **O UVJETIMA KOJE MORAJU ISPUNJAVATI** **USTANOVE ZA ISPITIVANJE EKSPLOZIVNIH** **TVARI**

Članak 1.

1) Ovim Pravilnikom propisuju se uvjeti kadrovske i tehničke
opremljenosti ustanova za ispitivanje eksplozivnih tvari (u idućem
tekstu: ovlaštena ustanova), stručna sprema i drugi uvjeti koje
moraju ispunjavati osobe koje obavljaju poslove ispitivanja eksplozivnih
tvari u ovlaštenim ustanovama.

Članak 2.

1) Prostori u kojima se obavlja ispitivanje eksplo-

zivnih tvari moraju ispunjavati lokacijske i tehničko-sigurnosne
uvjete.

Članak 3.

1) Ovlaštena ustanova mora imati opremu i uređaje sukladno propisima
i normama i to za:

*1. Gospodarski eksploziv*

- opremu i uređaje za ispitivanje kemijske stabilnosti sukladno
normi HRN H.D8.001;

- opremu i uređaje za određivanje gustoće patroniranja
sukladno normi HRN H.D8.002;

- opremu i uređaje za ispitivanje radne sposobnosti u olovnom bloku
sukladno normi HRN H.D8.007;

- opremu i uređaje za određivanje brzine detonacije sukladno
normi HRN H.D8.006;

- opremu i uređaje za ispitivanje prijenosa detonacije sukladno
normi HRN H.D8.005;

- uređaj za ispitivanje osjetljivosti na udar sukladno normi HRN
H.D8.008;

- opremu za ispitivanje osjetljivosti prema iniciranju sukladno normi
HRN H.D8.003;

- uređaj za ispitivanje vremena iznojavanja sukladno normi HRN H.D8.010;

- opremu za određivanje relativne radne sposobnosti na balističkom
njihalu sukladno normi HRN H.D8.009;

- uređaj za ispitivanje vodootpronosti sukladno normi HRN H.D8.011;

- opremu i uređaje za određivanje kvantitativnog i kvalitativnog
sastava;

- opremu i uređaje za utvrđivanje svojstva metanskog eksploziva
sukladno normi HRN H.D8.020.

*2. Električne detonatore*

- uređaj za ispitivanje osjetljivosti električnih detonatora
na lutajuće struje sukladno normi HRN H.D8.101;

- uređaj za određivanje struje za pojedinačno pa-ljenje
električnog detonatora sukladno normi HRN H.D8.103;

- uređaj za određivanje struje za paljenje električnih
detonatora povezanih u seriju sukladno normi HRN H.D8.104;

- uređaj za ispitivanje i određivanje impulsa pa-ljenja električnih
detonatora sukladno normi HRN H.D8.105;

- uređaj za ispitivanje osjetljivosti električnih detonatora
na iskrenje sukladno normi HRN H.D8.106;

- uređaj za ispitivanje probojnosti napona na električnom
detonatoru sukladno normi HRN H.D8.107;

- ommetar klase 0,5 za područje mjerenja 10 oma sukladno normi
HRN H.D8.108;

- uređaj za ispitivanje osjetljivosti električnih detonatora
na udar sukladno normi HRN H.D8.109;

- peć s termoregulatorom za ispitivanje električnih detonatora
na toplinu sukladno normi HRN H.D8.110;

- uređaj za određivanje zakašnjenja detonacije električnih
detonatora usporenog djelovanja sukladno normi HRN H.D8.111;

- uređaj za ispitivanje hermetičnosti električnih
detonatora sukladno normi HRN H.D8.112;

- uređaj za ispitivanje učvršćenja konstrukcije električnog
detonatora sukladno normi HRN H.D8.114;

- komoru s opremom za ispitivanje metanskih električnih detonatora
sukladno normi HRN H.D8.116.

*3. Barute*

- uređaj za ispitivanje stabilnosti sukladno normi HRN H.D8.030;

- opremljeni laboratorij za ispitivanje fizikalno-

-kemijskih, minersko-tehničkih, sigurnosnih, balis-tičkih
i drugih karakteristika i kvalitete.

*4. Pirotehnička sredstva*

- bukomjer (fonomjer);

- opremu i uređaj za analizu (kvalitativnu ili kvantitativnu) kemijskog
sastava i količine pirotehničke smjese sukladno Pravilniku
o tehničkim zahtjevima za pirotehnička sredstva za zabavu
i o njihovom ispitivanju i nadzoru;

- instrumente za mjerenje statičkih i dinamičkih karakteristika
rakete;

- uređaj za tresenje pirotehničkog sredstva;

- uređaj za mjerenje vremena kašnjenja paljenja s točnošću
0,1 s.

*5. Streljivo*

- uređaje i opremu prema pravilima Stalne međunarodne komisije
za ispitivanje ručnog vatrenog oružja (C.I.P.).

Članak 4.

1) Ovlaštena ustanova za ispitivanje gospodarskih eksploziva mora imati
najmanje dva djelatnika visoke stručne spreme tehničkog smjera,
od kojih je jedan kemijsko-tehnološkog, a drugi rudarskog smjera sa najmanje
dvije godine radnog iskustva na istim ili sličnim poslovima.

2) Ovlaštena ustanova za ispitivanje električnih detonatora mora
imati najmanje dva djelatnika visoke stručne spreme tehničkog
smjera, od kojih je jedan kemijsko-tehnološkog, a drugi elektro smjera
sa najmanje dvije godine radnog iskustva na istim ili sličnim poslovima.

3) Ovlaštena ustanova za ispitivanje baruta mora imati najmanje dva
djelatnika visoke stručne spreme tehničkog smjera, od kojih
je jedan kemijsko-

-tehnološkog, a drugi rudarskog smjera sa najmanje dvije godine radnog
iskustva na istim ili sličnim poslovima.

4) Ovlaštena ustanova za ispitivanje pirotehničkih sredstava
mora imati najmanje dva djelatnika visoke stručne spreme tehničkog
smjera, od kojih je jedan kemijsko-tehnološkog, a drugi rudarskog smjera
sa najmanje dvije godine radnog iskustva na istim ili sličnim poslovima.

5) Ovlaštena ustanova za ispitivanje streljiva mora imati najmanje dva
djelatnika visoke stručne spreme tehničkog smjera, od kojih
je jedan kemijsko-

-tehnološkog, a drugi strojarskog smjera sa najmanje dvije godine radnog
iskustva na istim ili sličnim poslovima.

6) Iznimno, ovlaštena ustanova za ispitivanje eksplozivnih tvari može,
kao zamjenu za jednog djelatnika iz stavka 1. do 5. ovoga članka,
imati uposlenog djelatnika druge tehničke struke koji ima na tim
ili sličnim poslovima višegodišnje iskustvo, što ocjenjuje i odobrava
komisija iz članka 16. ovoga Pravilnika.

Članak 5.

1) Osim posebnih uvjeta određenih ovim Pravilnikom (članak
3. i 4.) laboratoriji ovlaštenih ustanova u kojima se obavlja ispitivanje
eksplozivnih tvari moraju ispunjavati i opće uvjete prema europskoj
normi EN-45001.

Članak 6.

1) Ispitivanje eksplozivnih tvari obavlja se sukladno hrvatskim normama
i propisima, inozemnim normama sukladno propisima o normizaciji i odredbama
ovoga Pravilnika, ako nije drukčije propisano.

Članak 7.

1) Sva mjerila ugrađena u uređaje i opremu iz članka
3. ovoga Pravilnika, koja se koriste za ispitivanje, moraju udovoljavati
propisima o mjeriteljskoj djelatnosti.

Članak 8.

1) Za svako ispitivanje eksplozivne tvari ovlaštena ustanova, metodom
izuzimanja uzoraka koju je usvojila komisija iz članka 16. ovog
Pravilnika, izuzima uzorke iz proizvodnje ili uvezene količine.

2) O izuzimanju uzoraka eksplozivna tvari vodi se zapisnik u kojem se
navodi tko je, kada i gdje izuzeo uzorke, vrstu i tip eksplozivne tvari
te iz koje proizvedene serije ili uvezene količine su izuzeti uzorci
i koja količina je izuzeta.

3) Prije izuzimanja uzoraka eksplozivne tvari ovlaštena ustanova koja
izuzima uzorke dužna je o mjestu i vremenu izuzimanja pismeno obavijestiti
Ministarstvo unutarnjih poslova koje može na izuzimanje uzoraka uputiti
svog predstavnika.

Članak 9.

1) Ovlaštena ustanova obavlja pregled tehničke dokumentacije
za izradu eksplozivne tvari i uspoređuje projektirane veličine
s rezultatima dobivenim ispitivanjima.

2) Ako postoje razlike između projektiranih veličina i rezultata
dobivenih ispitivanjem proizvođač, odnosno uvoznik obvezan je
uskladiti razlike.

Članak 10.

1) Ovlaštena ustanova obvezna je voditi zapisnik o ispitivanju eksplozivne
tvari koji najmanje sadrži:

- tvornički naziv, vrstu i oznaku eksplozivne tvari;

- datum i godinu proizvodnje eksplozivne tvari;

- podatke o količini ispitivane eksplozivne tvari;

- datum ispitivanja;

- ime i prezime i struku osobe koja je obavila ispitivanje;

- rezultate koji su dobiveni tijekom ispitivanja za svaki proizvod posebno;

- naziv i oznaku tehničke dokumentacije eksplozivne tvari;

- meteorološke uvjete prilikom ispitivanja (temperatura, vlaga, tlak
i sl.);

- mjeriteljske uvjete ispitivanja (vrste mjernih instrumenata i uređaja
s podacima o umjeravanju i sl.),

- nazive propisa, normi i radnih postupaka po kojima je ispitivanje
obavljeno.

2) Zapisnik o ispitivanju iz stavka 1. ovoga članka potpisuje
osoba koja je ispitivanje obavila i odgovorna osoba u ovlaštenoj ustanovi.

Članak 11.

1) Nakon ispitivanja eksplozivne tvari ovlaštena ustanova sastavlja
izvješće o ispitivanju koje, pored podataka iz europske norme EN-45001,
sadrži i podatke o:

- eksplozivnoj tvari koja je ispitana (tvornički naziv, vrsta
i tip, godina proizvodnje, način uporabe, namjena i sl.);

- proizvođaču i/ili uvozniku, naziv i sjedište;

- izuzimanju uzoraka (broj i datum zapisnika o izuzimanju uzoraka);

- propisima i normama po kojima je obavljeno ispitivanje odnosno postupku
ispitivanja;

- rezultatima ispitivanja;

- mjestu i datumu izdavanja izvješća o ispitivanju.

2) Izvješće o ispitivanju iz stavka 1. ovoga članka potpisuje
osoba koja je vodila ispitivanje i odgovorna osoba u ovlaštenoj ustanovi
i ovjerava pečatom.

Članak 12.

1) Ovlaštena ustanova nakon provedenog ispitivanja eksplozivne tvari,
na temelju dobivenih rezultata, izdaje stručno mišljenje koje najmanje
sadrži:

- naziv ovlaštene ustanove;

- zakonsku osnovu za izdavanje stručnog mišljenja i broj rješenja
kojim je ovlaštena od Ministarstva unutarnjihh poslova za takva ispitivanja;

- ocjenu rezultata ispitivanja i ocjenu podudarnosti s projektiranim
veličinama;

- tvornički naziv i oznaku eksplozivne tvari;

- naziv propisa i norme prema kojoj je ispitivana eksplozivna tvar;

- broj i godinu izdavanja;

- primjenu i eventualna ograničenja u uporabi eksplozivne tvari;

- rok i uvjete važenja izdatog mišljenja.

2) Sastavni dio mišljenja iz stavka 1. ovoga članka čini
izvješće o ispitivanju eksplozivne tvari iz članka 11. ovoga
Pravilnika.

3) Sva stručna mišljenja o ispitivanju eksplozivnih tvari ovlaštena
ustanova obvezna je dostaviti Ministarstvu unutarnjih poslova.

Članak 13.

1) Ovlaštena ustanova može izdati pozitivno mišljenje za eksplozivnu
tvar samo u slučaju kada se ispitivanjem utvrdi da eskplozivna tvar
udovoljava propisima i normama, sukladno zakonu.

Članak 14.

1) Ovlaštena ustanova trajno pohranjuje jedan primjerak zapisnika iz
članka 10. i izvješća iz čplanka 11. te mišljenje iz
članka 12. ovog Pravilnika, a upisnike o izdanim mišljenjima može
voditi na osobnom računalu.

Članak 15.

1) Zahtjev za izdavanje ovlaštenja za obavljanje ispitivanja eksplozivnih
tvari iz članka 14. stavak 2. Zakona o eksplozivnim tvarima za gospodarsku
uporabu podnosi se Ministarstvu unutarnjih poslova, a sadrži:

- naziv ustanove koja podnosi zahtjev;

- popis opreme i uređaja za ispitivanje;

- podatke o laboratorijskom prostoru;

- podatke o stručnoj spremi, stažu i mjestu zaposlenja osoba
koje će obavljati ispitivanje;

- ime i prezime odgovorne osobe u stručnoj ustanovi i osobe koja
će voditi ispitivanje;

- popis normi sa metodama ispitivanja i/ili radne postupke za ispitivanje;

- dokaze za odgovornu osobu u ustanovi i osobe koja će voditi
i obavljati poslove ispitivanja eksplozivnih tvari i izdavati mišljenje
iz članka 12. ovoga Pravilnika da nisu pravomoćno osuđivane
za kazneno djelo protiv Republike Hrvatske, kazneno djelo protiv života
i tijela ili protiv imovine te za kaznena djela s obilježjima nasilja,
koristoljublja ili niskih pobuda niti je za takvo kazneno djelo protiv
njih pokrenut postupak.

Članak 16.

1) Ispunjenje uvjeta iz članaka 3., 4. i 5. ovoga Pravilnika
za obavljanje poslova ispitivanja eksplozivnih tvari utvrđuje komisija
koju imenuje ministar unutarnjih poslova.

2) Komisija iz stavka 1. ovoga članka ima najmanje četiri
člana od kojih su dva djelatnika Ministarstva unutarnjih poslova
i dva djelatnika Državnog zavoda za normizaciju i mjeriteljstvo, a može
se proširiti sa po jednim članom koji su djelatnici Ministarstvo
obrane i Ministarstvo gospodarstva.

3) Naknada za rad u komisiji iz stavka 1. ovoga članka utvrđuje
se rješenjem ministra unutarnjih poslova.

Članak 17.

1) Ovlaštena ustanova obvezna je o početku ispitivanja eksplozivne
tvari, koja je prvi put proizvedena ili uvezena, izvijestiti Ministarstvo
unutarnjih poslova.

2) Komisija ili članovi komisije iz članka 16. ovoga Pravilnika
mogu biti nazočni ispitivanju eksplozivne tvari ili obaviti kontrolu
nad obavljenim ispitivanjem.

Članak 18.

1) Visinu troškova za ispitivanje eksplozivnih tvari i izdavanje mišljenja
iz članka 12. ovoga Pravilnika, odredit će ovlaštena ustanova
uz prethodno pribavljenu suglasnost Ministarstva unutarnjih poslova i Državnog
zavoda za normizaciju i mjeriteljstvo.

Članak 19.

1) Novčanom kaznom u iznosu od 30000 do 50000 kn kaznit će
se za prekršaj ovlaštena ustanova:

1. ako o izuzimaju uzoraka eksplozivne tvari ne vodi zapisnik u kojem
se navodi tko je, kada i gdje izuzeo uzroke, vrstu i tip eksplozivne tvari
te iz koje proizvedene serije ili uvezene količine su izuzeti uzorci
i koja količina je izuzeta (članak 8. stavak 2.);

2. ako prije izuzimanja uzoraka eksplozivne tvari o vremenu i mjestu
izuzimanja pismeno ne obavijesti Ministarstvo unutarnjih poslova (članak
8. stavak 3.);

3. ako ne vodi zapisnik o ispitivanju eksplozivne tvari (članak
10.);

4. ako nakon ispitivanja eksplozivne tvari ne sastavi izvješće
o ispitivanju ili sastavi nepotpuno izvješće (članak 11.);

5. ako nakon provedenog ispitivanja eksplozivne tvari ne izda stručno
mišljenje ili izda nepotpuno stručno mišljenje (članak 12.
stavak 1.);

6. ako sva stručna mišljenja o ispitivanju eksplozivnih tvari
ne dostavi Ministarstvu unutarnjih poslova (članak 12. stavak 3.);

7. ako izda pozitivno mišljenje za eksplozivnu tvar koja ne zadovoljava
propisima i normama sukladno zakonu (članak 13.);

8. ako trajno ne pohranjuje primjerak zapisnika iz članka 10.
i izvješća iz članka 11. te mišljenja iz članka 12.
(članak 14.);

9. ako o početku ispitivanja eksplozivne tvari ne obavijesti
Ministarstvo unutarnjih poslova (članak 17. stavak 1.);

10. ako odredi visinu troškova za ispitivanje eksplozivnih tvari bez
prethodno pribavljene suglasnosti Ministarstva unutarnjih poslova (članak
18.);

2) Za prekršaj iz stavka 1. ovoga članka kaznit će se novčanom
kaznom u iznosu od 3000 do 5000 kuna i odgovorna osoba u pravnoj osobi.

3) Za prekršaj iz stavka 1. točke 7. ovoga članka, učinjen
u povratu drugi put, ovlaštenoj ustanovi uz novčanu kaznu izreći
će se i mjera zabrane ispitivanja eksplozivnih tvari u trajanju 6
mjeseci.

4) Za prekršaj iz stavka 1. točke 7. ovoga članka, učinjen
u povratu treći put, ovlaštenoj ustanovi uz novčanu kaznu
izreći će se i mjera trajne zabrane obavljanja ispitivanja
eksplozivnih tvari.

Članak 20.

1) Pravne osobe koje se bave poslovima ispitivanja eksplozivnih tvari
prema dosadašnjim propisima moraju ishoditi odobrenje za ispitivanje eksplozivnih
tvari iz članka 14. stavka 2. Zakona o eksplozivnim tvarima za gospodarsku
uporabu u roku od šest mjeseci od dana stupanja na snagu ovoga Pravilnika.

Članak 21.

1) Ovaj Pravilnik stupa na snagu osmog dana od dana objave u "Narodnim
novinama".

Broj: 511-01-90-45585/1-95

Zagreb, 9. listopada 1995.

Ministar

**Ivan Jarnjak,** v.r.

Pravilnik, NN 2/1996-49